Národná rada Slovenskej republiky

**IX. volebné obdobie**

–––––––––––––––––––––––––––––––––––––––––––––––––––––––––––––––––––

Číslo : 2273/2023

**27a**

### **S p o l o č n á s p r á v a**

**o výsledku prerokovania** **Programového vyhlásenia vlády Slovenskej republiky so žiadosťou o vyslovenie dôvery vláde Slovenskej republiky (tlač 27)** **vo výboroch Národnej rady Slovenskej republiky**

**–––––––––––––––––––––––––––––––––––––––––––––––––––––––––––––––––––––––––––––––-**

Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 27)** bolo predložené vládou Slovenskej republiky Národnej rade Slovenskej republiky v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky.

**I.**

Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky bolo doručené v písomnej forme poslancom Národnej rady Slovenskej republiky pred 3**.** schôdzou Národnej rady Slovenskej republiky ako **tlač 27.**

Predseda Národnej rady SR svojím rozhodnutím č. 24 zo dňa 13. novembra 2023 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 27)** všetkým výborom (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) na prerokovanie **do začiatku rokovania schôdze Národnej rady Slovenskej republiky o tomto návrhu**.

Ide o tieto výbory :

* Výbor NR SR pre financie a rozpočet
* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre pôdohospodárstvo a životné prostredie
* Výbor NR SR pre verejnú správu a regionálny rozvoj
* Výbor NR SR pre sociálne veci
* Výbor NR SR pre zdravotníctvo
* Výbor NR SR pre obranu a bezpečnosť
* Zahraničný výbor NR SR
* Výbor NR SR pre vzdelávanie, vedu, mládež a šport
* Výbor NR SR pre kultúru a média
* Výbor NR SR pre ľudské práva a národnostné menšiny
* Výbor NR SR pre európske záležitosti

Predseda Národnej rady SR súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky spoločnú správu o prerokovaní Programového vyhlásenia vlády Slovenskej republiky so žiadosťou o vyslovenie dôvery vláde Slovenskej republiky **(tlač 27a)** vo výboroch a návrhy z rozpravy ako podklady na prijatie uznesenia Národnej rady Slovenskej republiky.

Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 27)** prerokovali v stanovenom termíne všetky určené výbory Národnej rady Slovenskej republiky.

**II.**

Výbory **vyslovili súhlas** s predloženým Programovým vyhlásením vlády Slovenskej republiky a so žiadosťou o vyslovenie dôvery vláde Slovenskej republiky **(tlač 27)** a

**odporučili**

**Národnej rade Slovenskej republiky**

Programové vyhlásenie vlády Slovenskej republiky **schváliť** a**vysloviť** dôveru vláde SR.

1. **Prijali platné uznesenia :**

Výbor NR SR pre financie a rozpočet (uzn. č. 7 zo 14. novembra 2023)

Ústavnoprávny výbor NR SR (uzn. č. 4 zo 14. novembra 2023)

Výbor NR SR pre hospodárske záležitosti (uzn. č. 3 zo 14. novembra 2023)

Výbor NR SR pre pôdohospodárstvo a životné prostredie (uzn. č. 3 zo 14. novembra 2023)

Výbor NR SR pre verejnú správu a regionálny rozvoj (uzn. č. 3 zo 14. novembra 2023)

Výbor NR SR pre sociálne veci (uzn. č. 4 zo 14. novembra 2023)

Výbor NR SR pre obranu a bezpečnosť (uzn. č. 5 zo 14. novembra 2023)

Výbor NR SR pre zdravotníctvo (uzn. č. 3 zo 14. novembra 2023)

Výbor NR SR pre kultúru a média (uzn. č. 3 zo 14. novembra 2023)

Výbor NR SR pre európske záležitosti (uzn. č. 6 zo 14. novembra 2023)

**2. Platné uznesenie nebolo prijaté (**výbory neprijali platné uznesenie, nakoľko **návrh uznesenia nezískal podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov) v nasledujúcich výboroch:

Výbor NR SR pre vzdelávanie, vedu, mládež a šport

**3. Platné uznesenie nebolo prijaté** (výbory nehlasovali, nakoľko podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **neboli uznášaniaschopné)** v nasledujúcom výbore:

Výbor NR SR pre ľudské práva a národnostné menšiny

**4. Zahraničný výbor NR SR k uvedenému návrhu prijalo nasledovné:**

**Uznesenie Zahraničného výboru NR SR k Programovému vyhláseniu vlády**

Vzhľadom na to, že vláda Slovenskej republiky v predloženom Programovom vyhlásení odmieta jasne pomenovať riziká, ktoré pre bezpečnosť Slovenskej republiky predstavuje vojenská agresia Ruskej federácie voči Ukrajine,

Konštatujúc, že táto agresia hrubo porušila medzinárodné zákony a normy, na ktorých spočíva bezpečnosť, stabilita a prosperita Slovenskej republiky, ako napr. odmietnutie použitia sily pri riešení medzinárodných sporov,

Pripomínajúc, že Národná rada prijala dňa 25.2.2022 aj hlasmi mnohých predstaviteľov súčasnej vládnej koalície uznesenie jasne odsudzujúce vojenskú agresiu Ruskej federácie ako nevyprovokovanú, neodôvodnenú a neoprávnenú a vyzvala ju na rešpektovanie nezávislosti, zvrchovanosti a územnej celistvosti Ukrajiny,

Zahraničný výbor:

***vyzýva vládu SR***

jasne odsúdiť vojenskú agresiu Ruskej federácie proti Ukrajine ako akt nielen nelegálny, ale aj mimoriadne nebezpečný pre bezpečnosť Európy vrátane Slovenska;

Pokračovať v poskytovaní všestrannej pomoci Ukrajine vrátane vojenskej, ktorá je potrebná na obranu proti ruskej agresii;

Zaviazať sa podniknúť zmysluplné kroky na obmedzenie nepriateľských vplyvových operácií na území SR;

Pokračovať v modernizácii Ozbrojených síl s primárnym dôrazom na posilnenie ich schopnosti odradiť akúkoľvek vojenskú agresiu voči Slovenskej republike a ostatným členským štátom Severoatlantickej aliancie,

A odporúča plénu Národnej rady nepodporiť Programové vyhlásenie vlády v znení predloženom vládou SR parlamentu 13. novembra 2023.

**III.**

Gestorský výbor na základe uznesení výborov uvedených v časti II. v bode 1 kProgramovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky **(tlač 27)**

odporúča

Národnej rade Slovenskej republiky

podľa čl. 86 písm. f) Ústavy Slovenskej republiky

1. **s c h v á l i ť**

Programové vyhlásenie vlády Slovenskej republiky,

1. **v y s l o v i ť**

dôveru vláde Slovenskej republiky.

**IV.**

Predmetná spoločná správa výborov Národnej rady Slovenskej republiky k  Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky **(tlač 27a)** bola schválená uznesením gestorského výboru **č. 8 z 14. novembra 2023**. Výbor určil poslancov **Jána Blcháča, Daniela Karasa, Igora Váleka, Radomíra Šalitroša, Dušana Muňka a Pavla Ľuptáka** za spoločných spravodajcov výboru.

Zároveň výbor poveril

predsedu výboru a spoločného spravodajcu Jána Blcháča

1. predložiť a predniesť spoločnú správu výborov na schôdzi Národnej rady Slovenskej republiky,

1. navrhnúť Národnej rade Slovenskej republiky postup pri hlasovaní o návrhoch, ktoré vyplynuli z rozpravy a hlasovať o Programovom vyhlásení vlády Slovenskej republiky so žiadosťou o vyslovenie dôvery vláde SR ihneď po ukončení rozpravy k nemu.

Návrh uznesenia Národnej rady Slovenskej republiky je súčasťou tejto správy.

Bratislava 14. novembra 2023

Ján B l c h á č , v.r.

predseda

Výboru NR SR pre financie a rozpočet

Národná rada Slovenskej republiky

**IX. volebné obdobie**

**–––––––––––––––––––––––––––––––––––––––––––––––––––––––––––––––––-**

Číslo : 2273/2023

#### N á v r h

**Uznesenie**

#### Národnej rady Slovenskej republiky

**z .... novembra 2023**

k  Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky **(tlač 27)**

**Národná rada Slovenskej republiky**

podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky

1. **s c h v a ľ u j e**

Programové vyhlásenie vlády Slovenskej republiky,

##### **v y s l o v u j e**

##### dôveru vláde Slovenskej republiky.